שאנדור ארדש

שאנדור ארדש (בהונגרית: Erdős Sándor; נולד ב-21 באוגוסט 1947) הוא סייף יהודי-הונגרי אלוף אולימפי (מינכן 1972) ופעמיים אלוף עולם (1970 ו-1971) בדקר קבוצתי.

ביוגרפיה 
בשנת 1965 התגייס לצבא. בשנת 1971 סיים ארדש לימודיו באוניברסיטת קרל מרקס לכלכלה (היום אוניברסיטת קורבינוס של בודפשט) בתואר בכלכלה, בשנת 1976 סיים את האוניברסיטה לחינוך גופני בתואר מאמן אמן בסייף. לאחר שפרש מספורט, עבד כאיש עסקים.

קריירה בספורט 
משנת 1960 היה סייף רומח ודקר ב-VSC בודפשט. בשנת 1965 הוא זכה במדליית זהב באליפות הונגריה לנוער בדקר והשתתף באליפות העולם לנוער ברוטרדם באותה השנה. באליפות העולם לנוער שנערכה בטהראן בשנת 1967 הוא זכה במדליית ארד בדקר אישי.

אלוף הונגריה
בשנת 1969 זכה באליפות הונגריה בדקר קבוצתי.

אלוף עולם קבוצתי
באליפות העולם שנערכה באנקרה בשנת 1970 הוא זכה במדליית זהב בתחרות דקר קבוצתי.

באליפות העולם שנערכה בווינה בשנת 1971 הוא זכה שוב במדליית זהב בתחרות דקר קבוצתי וסיים במקום רביעי בדקר אישי.

אלוף אולימפי קבוצתי
באולימפיאדת מינכן (1972) הוא זכה במדליית זהב בדקר קבוצתי, לפני שווייץ וברית המועצות.

באליפות העולם שנערכה בגטבורג בשנת 1973 הוא זכה במדליית כסף בדקר קבוצתי.

באליפות העולם שנערכה בגרנובל בשנת 1974 הוא זכה במדליית ארד בדקר קבוצתי.

באליפות העולם שנערכה בבודפשט בשנת 1975 הוא זכה במדליית ארד בדקר קבוצתי.

באולימפיאדת מונטריאול (1976) הוא סיים במקום רביעי בדקר קבוצתי ובמקום שביעי בחרב קבוצתי.

באליפות העולם שנערכה בבואנוס איירס בשנת 1977 הוא סיים במקום רביעי בדקר קבוצתי.

לקריאה נוספת 
 המשחקים האולימפיים 1896–1976 - בודפשט, 1977 - 
 לאסלו הוואש: ספר הזהב של הספורט ההונגרי - בודפשט, 1982 - 
 מיקלוש בוצ'אק: איך האלופים האולימפיים שלנו חיים (166 אנשים ברחבי העולם) - 1998 (ללא מספר ISBN)
 הלקסיקון החדש של רוואי.

קישורים חיצוניים 

 שאנדור ארדש, באתר הוועד האולימפי ההונגרי

סייפים הונגרים
סייפים יהודים
אלופים אולימפיים מהונגריה
אלופים אולימפיים יהודים
אלופים אולימפיים: סייפים
אלופי עולם יהודים
סייפים באולימפיאדת מינכן (1972)
משתתפים יהודים באולימפיאדת מינכן (1972)
חברי היכל התהילה של הספורטאים היהודים: הונגרים
יהדות בודפשט
הונגריה: אישים בספורט
בודפשט: אישים
הונגרים שנולדו ב-1947